দর্শকদের জন্য রয়েছে চমক, আসছে ‘চোর পুলিশ ডাকাত বাবু’

কলকাতা: চলতি বছরে আসছে একগুচ্ছ ছবি ও ওয়েব সিরিজ। বাংলা ইন্ডাস্ট্রিতে তিন দশক সম্পূর্ণ করল এসভিএফ। সেই সঙ্গে সংস্থার তরফে একগুচ্ছ নতুন বাংলা কনটেন্টের ঘোষণা করা হয়েছে। এসভিএফ এবং হইচই-এর যৌথ উদ্যোগে ২৬টি নতুন কাজ প্রকাশ্যে এল। সেই সঙ্গে দর্শকদের জন্য রয়েছে নয়া চমক।নির্ঝর মিত্রের পরিচালনায় আসছে ‘চোর পুলিশ ডাকাত বাবু’। ছবিতে মুখ্যভূমিকায় দেখা যাবে আবির চট্টোপাধ্যায় (Abir Chatterjee), অনির্বাণ ভট্টাচার্য (Anirban Bhattacharya), শুভশ্রী গঙ্গোপাধ্যায় (Subhashree Ganguly)। দেবের রঘু ডাকাতে দেখা যাবে অর্নিবানকে।

‘গল্পের পার্বণ ১৪৩২’ -উৎসবে ঘোষণা করে হয়েছে SVF প্রযোজনা সংস্থার একগুচ্ছ নতুন কাজের। তারমধ্যেই চমক ‘চোর পুলিশ ডাকাত বাবু’। মজার মোড়কে নতুন গল্প বলবে এই ছবি। এই ছবিতে মুখ্য ভূমিকায় দেখা যাবে শুভশ্রীকে। এছাড়াও এই ছবিতে রয়েছেন আবির চট্টোপাধ্যায় (Abir Chatterjee) ও অনির্বাণ ভট্টাচার্য্য (Anirban Bhattcharyya)। আবিরের সঙ্গে শুভশ্রী আগেও জুটি বেঁধে কাজ করেছেন। তবে অনির্বাণের সঙ্গে এই প্রথম কাজ করবেন শুভশ্রী। এই ছবিতে দেখা যাবে একটি তিন জন মিলে একটা পাইস হোটেল চালায়, আর রাতে তারাই হয়ে ওঠে চোর। অন্যদিকে, দেব এন্টারটেনমেন্ট ভেঞ্চার্স ও এসভিএফ হাত মিলিয়ে এবার পুজোয় নিয়ে আসছে ‘রঘু ডাকাত’। এই ছবিরও গুরুত্বপূর্ণ ভূমিকায় রয়েছেন অনির্বাণ ভট্টাচার্য (Anirban Bhattacharyya)।

আরও পড়ুন: তামান্নার রূপের জাদুতে মুগ্ধ ভক্তরা

চলতি বছরে আসছে পরমব্রত পরিচালিত নতুন ওয়েব সিরিজ, ‘ভোগ’। এই সিরিজ মুখ্য চরিত্রে অভিনয় করছেন অনির্বাণ ভট্টাচার্য। এই প্রথম পরমব্রতের পরিচালনায় থাকছে অনির্বাণ। ছবির পোস্টারে দেখা গিয়েছে মাথায় কালো হ্যাট পরে বসে অনির্বাণ ভট্টাচার্য। কিন্তু তারপরই দেখা যাচ্ছে অনিবার্ণের পাশে দাঁড়িয়ে পরমব্রত চট্টোপাধ্যায়ের হাতের বই, তাতে লেখা ‘ভোগ’।

অন্য খবর দেখুন